recursal/SuperWikiNEXT-32B huggingface dataset:
**Gunung Ruang** ialah sebuah stratovolkano paling selatan di lengkok Kepulauan Sangihe. Ia terdiri daripada sebuah pulau berlebar 4 × 5 km. Puncaknya mengandungi kubah lava separa dan mencapai kira-kira 725 meter (2,379 ka) dalam ketinggian. Dari puncaknya, puncak Gunung Klabat di selatan, pulau Siau di utara, dan Ternate di timur semuanya boleh dilihat.

Letusan
-------

Letusan pertama yang dirakamkan adalah pada tahun 1808. Dr Adolf Meyer menyaksikan letusan besar pada tahun 1871. Gunung Ruang tidak berpenghuni waktu itu, tetapi penduduk Tagulandang yang berhampiran mempunyai banyak ladang di lerengnya. Letusan tersebut memusnahkan ladang-ladang dalam beberapa minit dan menyebabkan tsunami yang memusnahkan sebahagian besar perkampungan yang terletak di Tagulandang, bertentangan dengan Gunung Ruang. Kebanyakan penduduk kampung lemas, dan mayat-mayat kemudian terlihat di pantai.

Letusan pada April 2024 mendorong lebih 800 orang berpindah keluar pulau tersebut ke Tagulandang berdekatan.

Lihat juga
----------

* Senarai gunung berapi di Indonesia

Rujukan
-------

1. 1 2  "Ruang". Program Volkanisme Global, Institusi Smithsonian. .
2. 1 2  Rowley, G. D. (1877). *Ornithological Miscellany*. **2**. London: Taylor and Francis. m/s. 324–325.
3. ↑  "Hundreds evacuated after Indonesia's Ruang volcano erupts". *Reuters*. 17 April 2024. Dicapai pada 17 April 2024.
Bagi the medieval heir presumptive, lihat Eleanor, Princess of Asturias.
Di dalam rencana ini, first or paternal nama keluarga ialah  *de Borbón* and the second or maternal family name is  *Ortiz*.

Spanish royal family

Leonor de Borbón (2014)
**Leonor, Putri Asturias** ( *Leonor de Todos los Santos de Borbon Ortiz*,  dalam bahasa Inggeris: *Eleanor of All the Saints of Bourbon Ortiz*; lahir di Madrid, Sepanyol, 31 Oktober 2005; umur 18 tahun) ialah kerabat di-raja Sepanyol dan merupakan waris takhta kerajaan.

Keluarga
--------

adalah puteri pertama  Raja Felipe VI, dan isteri baginda  Permaisuri Letizia. Leonor berada dalam barisan pertama dalam garis perwarisan takhta. Menurut Perlembagaan 1978, ia menjadi pewaris takhta ayahnya pada 19 Jun 2014. Adindanya, Infanta Sofía, mengikutinya dalam garis perwarisan.

Rujukan
-------

1. ↑   Royal family official website - Third paragraph fourth line.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Leonor, Puteri Asturias*** |

* Official website of the Spanish Monarchy
* Royal House of Spain
* Hello! magazine announcement of the birth
* Spain 's new royal makes her first appearance



|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Lestari** merupakan sebuah kumpulan rock yang berasal dari Klang, Selangor, Malaysia. Ditubuhkan pada tahun 1985 dan mendapat tawaran rakaman album pertama pada tahun 1991 dari syarikat rakaman Perdana Muzikal Industri. Kumpulan ini menyampaikan lagu-lagu rock balada Melayu. Mereka telah menghasilkan lapan album studio dan empat buah album kompilasi. Mereka dikenali kerana mempunyai banyak koleksi lagu-lagu hits antaranya adalah lagu Mahligaimu Dari Air Mataku, Airmata Saksi Cintaku, Wangian Cintamu, Sekelip Mata Kau Berubah, Airmata Dihari Persandinganmu, Biar Pedih Kasih Terhiris, Terserah Padamu, Tatirana, Malang, Rindu Dipuncak Mahligai, Cinta Itu Ketawa Dan Air Mata, Terima Kasih Segalanya dan banyak lagi.

Sejarah
-------

Kumpulan ini ditubuhkan pada tahun 1985 dengan nama RESTU dan diasaskan oleh pemain gitarnya, Kamal. Pada tahun 1991 Lestari pada asalnya adalah beraliran heavy metal dan berpenampilan rambut panjang ala glam rock metal. Ketika itu mereka aktif menyertai pelbagai pertandingan muzik yang diadakan di sekitar Selangor dan Kuala Lumpur. Bakat dan kemahiran mereka membuatkan mereka berjaya ditawarkan menjadi artis rakaman. Pada tahun 1989 nama Restu kemudiannya diganti menjadi Lestari yang bermaksud Kekal Abadi. Lestari berjaya memasuki pertandingan akhir pujaan 10-Nescafe anjuran RTM tiga tahun berturut-turut. Ternyata lagu-lagu dendangan Lestari diminati ramai di seluruh nusantara dan menjadikan Lestari antara kumpulan muzik yang amat popular pada era 90an.

Ahli-ahli
---------

### Awal penubuhan (Restu 1985-1989)

* Man Kala / Wan (vokal)
* Kamal (gitar)
* Ilham (gitar)
* Rehan (bass)
* Kanang (dram)

### Album Fieza Khalila (1991)

* Wan (vokal)
* Kamal (gitar)
* Hamzah (gitar)
* Rehan (bass)
* Kanang (dram)

### 1993-1995

* Wan (vokal)
* Kamal (gitar)
* Amir (gitar)
* John (bass)
* Kanang (dram)

### 1996-2000

* Wan (vokal)
* Kamal (gitar)
* Amir (gitar)
* Carlos (bass)
* Kanang (dram)

### Album Jiwang, Lentoq, Syahdu... (2000)

* Wan (vokal)
* Amir (gitar)
* Kamal (gitar)
* Carlos (bass)
* Kanang/Samsul (dram)

### Album Dua Jiwa Satu Cinta (2004)

* Wan (vokal)
* Amir (gitar)
* Kamal (gitar)
* John (bass)
* Syam (dram)

Diskografi
----------

### Album studio

1. Fieza Khalila (1991)
2. Tatirana (1993)
3. Terima Kasih (1995)
4. Aku Yang Terpilih (1996)
5. Satu Hati (1997)
6. Airmata Saksi Cintaku (1998)
7. Jiwang, Lentoq, Syahdu... (2000)
8. Dua Jiwa Satu Cinta (2004)

### Album kompilasi

* Koleksi Hits (1997)
* Koleksi Hits 2 (1998)
* Best Of Lestari (1999)
* Koleksi Emas (2002)

Rujukan
-------

Pautan luar
-----------

*
**Ahmad bin Abdul Hamid** atau lebih dikenali dengan nama **Ahmad B** (1930 - 2 Jun 2004) merupakan stuntman dan pemuzik era 40an dan sekaligus bapa daripada seorang dramatis yang terkenal di Malaysia, Ainina Ahmad B.

Biografi
========

### Asal Usul Nama

Asalnya beliau mula dalam dunia seni ini sekitar hujung 40an apabila bergabung bersama kumpulan Bangsawan, Beliau menerima gelaran Ahmad 'B' ketika berlakon dalam kumpulan bangsawan Rahman B pada akhir tahun 40-an.

### **Kerjaya**

Kepakaran Ahmad B diperlukan apabila muncul bersama P.Ramlee dalam filem Jangan Tinggal Daku (1971), sebagai watak cameo di kelab malam kemudian di dalam kereta yang terlibat dalam kemalangan. Penglibatan seni tahun 80-an hingga 90an, Ahmad B lebih menonjol dan sering muncul dalam drama tempatan bersama anaknya Ainina Ahmad B. Antara lakonan drama Ahmad B yang paling diingati adalah Datuk Limbong arahan Aziz Jaafar, dibintangi oleh Aziz Abdullah dan Hail Amir tahun 1980-an. 

### Gelaran

Ahmad B pernah diberi gelaran sebagai "***King of Stunt***" oleh pelakon Hindi, Kaber Bedi selepas melakukan adegan stunt bagi filem antarabangsa bertajuk Sandokan-Pirate of Malaysia (1976). Beliau mencampakkan diri dari atas dek kapal, lereng bukit dan keluar bangunan. Filem produksi Itali ini melakukan pengambaran selama beberapa minggu di Singapura & Pengkalan Setar, Kuala Terengganu. Pada tahun 1997 Ahmad dianugerah pingat Ahli Mangku Negara (A.M.N) oleh Agong ke 9 iaitu Tunku Jaafar Ibni Almarhum Tuanku Abdul Rahman.

Kematian
========

Beliau telah menghembus nafas terakhir pada 2 Jun 2004 di kediamannya meninggalkan isterinya Alijah Abdul Rahman yang juga pelakon Bangsawan serta empat orang anak iaitu Mohamad, Ainina Ahmad B, Omar Baki dan Abdul Rahman. Seniman Ahmad B dikebumikan di Tanah Perkuburan Islam Kampung Tunku, Petaling Jaya, Selangor.
**Budi Utomo** (Ejaan Republik: **Boedi Oetomo**) ialah pergerakan politik watan pertama di Hindia Timur Belanda. Pertubuhan ini dianggap sangat berpengaruh dalam pembangunan kebangsaan Indonesia.

Sejarah
-------

Budiman Utomo diasaskan pada 20 Mei 1908. Pengasas Budiman Utomo seorang doktor pesara kerajaan yang berasa bahawa para golongan cerdik pandai tempatan seharusnya memperbaiki keadaan orang ramai dari segi pendidikan dan kebudayaan. Persatuan ini mengadakan kongres pertamanya pada bulan Mei 1908. Kongres merupakan penghimpunan para penuntut di Betawi. Ketua pertama persatuan ini ialah Dr Wahidin Soedirohoesodo, tetapi beliau mengundurkan diri pada penghimpunan besar pertama persatuan di Jogjakarta pada bulan Oktober 1908, untuk memberi laluan kepada golongan lebih muda.

Pihak Belanda bersikap toleran terhadap kebangkitan dan pembangunan kebangsaan Indonesia. Budi Utomo tidak memiliki tarikan besar-besaran dan Belanda menganggap kegiatan-kegiatan nasionalisme pada dekad pertama abad ke-20 sebagai hasil biasa Dasar Etika yang menitikberatkan kesejahteraan rakyat biasa.

Keahlian Budi Utomo terdiri daripada ahli masyarakt berkedudukan tinggi, pegawai kerajaan dan para cendekiawan, yang terbatas pada pulau Jawa dan orang Jawa. Peningkatan tahap pendidikan menjadi tumpuan utama persatuan. Hanya sebilangan kecil cabang persatuan yang mengembangkan kegiatan ke dalam kegiatan komersial dan perindustrian orang tempatan. Tjipto Mangoenkoesoemo, yang kemudiannya akan menjadi pengasas *Indische Party* (Parti Indo), persatuan yang lebih radikal dan parti politik pertama di Hindia Timur Belanda, mengembangkan skop Budi Utomo untuk merangkumi orang biasa dan juga untuk memperluaskan sayap persatuan kepada kesemua *Hindi* di luar Jawa. Persatuan mengalami pertumbuhan yang cepat; pada tahun 1910 persatuan memiliki 10,000 orang ahli dalam 40 cabang, dan pada masa yang sama ia juga mendapat pengiktirafan rasmi kerajaan kolonial.

Rujukan
-------

1. ↑  Vickers, Adrian. 2005. *A History of Modern Indonesia,* Cambridge, UK: Cambridge University Press, p. 73
2. 1 2  cf. Vandenbosch (1931).
3. ↑  *Indïes* atau Hindi ialah kata popular yang digubal kerajaan Belanda Hindia Timur untuk merujuk kepada penduduk *Hindia Timur Belanda*.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sekolah Menengah Jenis Kebangsaan Sacred Heart** atau nama ringkasnya *Smjk Sacred Heart*, merupakan sebuah Sekolah jenis kebangsaan Cina yang terletak di Jalan Besar.

Pada 2023, Sekolah Menengah Jenis Kebangsaan Sacred Heart memiliki 348 pelajar lelaki dan 322 pelajar perempuan, menjadikan jumlah keseluruhan murid seramai 670 orang. Ia mempunyai seramai 53 orang guru, termasuklah 51 guru akademik biasa dan 2 guru bimbingan dan kaunseling. Sekolah tersebut juga terdapat 28 kelas dari Tingkatan Pengalihan sehinnga Tingkatan Lima.2023

Sejarah
-------

**1950-an**

Pada tahun 1955, Rev. Fr. Chineau bersama dengan ahli lembaga gereja telah menubuhkan Sekolah Menengah Sacred Heart dengan menggunakan bangunan yang sedia ada sebab Sekolah Menengah St. Georges diserahkan kepada pihak gereja. Setahun lepas pada tahun 1956, sebuah bangunan baharu dibina yang mempunyai 10 bilik darjah, dan bangunan lama telah digunakan sebagai makmal sains dan bilik guru. Pada tahun 1957, sekolah tersebut telah menerima bantuan kerajaan dan bertukar menjadi Sekolah Menengah Jenis Kebangsaan. Pada tahun 1959, sebuah makmal sains baharu dan dua buah bilik darjah baharu dibina. Makmal sains lama menjadikan bilik guru dan tingkat atas dijadikan bilik seni dan bilik stor.

**1960-an sehingga 1980-an**

Pada 3 dekad ini, sekolah tersebut telah terdapat banyak perubahan. Pada tahun 1962, sekolah juga mempunyai gelanggang bola keranjang. Lapan tahun kemudian pada tahun 1970, sebuah bangunan baharu tiga tingkat yang mempunyai sepuluh buah bilik darjah baharu dibina. Pada hari ini, bangunan tersebut dikenali sebagai Blok B. Pada tahun 1971, sebuah tempat letak basikal juga dibina. Dewan sekolah dan kantin djuga dibina pada tahun 1973. Pada tahun 1979, sebuah bangunan empat tingkat yang mempunyai 14 buah bilik darjah, sebuah makmal sains, bilik guru dan pejabat pentadbiran dibina. Sekarang bangunan ini dikenali sebagai Blok A. Pada tahun 1980, sebuah gelanggang bola keranjang dibina atas sumbangan Ahli Parlimen Balik Pulau, YB En. Shamsuei B. Hj. Md. Salleh. Empat tahun kemudian pada tahun 1984, pihak sekolah telah menyediakan kemudahan bilik komputer.

Pencapaian
----------

Alamat
------

Sekolah Menengah Jenis Kebangsaan Sacred Heart
Jalan Besar
11000, Balik Pulau
Pulau Pinang, Malaysia
Telefon = 6048664437
Fax = 6048664437

Pautan luar
-----------

*
Datuk **Roslan Md. Yusof** (November 1953 - Oktober 2011) ialah ahli politik Malaysia berketurunan Melayu. Beliau merupakan mantan ADUN Johol selama dua penggal (2004-2011). Disebabkan kematian beliau pada tempoh dua tahun terakhir dalam sesuatu penggal maka tiada Pilihan Raya Kecil (PRK) diadakan.

Kerjaya politik
---------------

Datuk Roslan dipilih untuk bertanding dalam pilihan raya umum ke-11 mewakili BN di Kerusi N 19 Johol pada 2004 dan menang menewaskan calon PAS Kamaruddin Md Tahir. Pada tahun 2008, beliau dipilih mempertahankan kerusinya dan menang sekali lagi menewaskan calon PAS yang sama dengan majoriti 1,263 undi.

### Desas-desus letak jawatan akibat jatuh

Pada 19 Oktober 2009, UMNO Kuala Pilah dan Seremban masing-masing menafikan desas-desus menafikan bahawa ada desas desus mengatakan bahawa Datuk Roslan ingin meletakkan jawatan akibat mengalami sakit tulang belakang selepas jatuh sewaktu bermain badminton kira-kira dua bulan sebelumnya. Berikutan itu, beliau menjalani pembedahan dan fisioterapi di Hospital Kuala Lumpur bagi membetulkan tulang belakangnya awal 2011.

Kematian
--------

Pada 4 Oktober 201 jam 4 pagi1, Datuk Roslan meninggal dunia di Hospital Tuanku Ampuan Najihah, Kuala Pilah selepas berhadapan komplikasi paru-paru. Beliau dimasukkan ke hospital itu selepas mengadu sesak nafas pada hari sebelumnya. Jenazah dikebumikan di Tanah Perkuburan Islam Kampung Cabang Dua, Johol. Turut hadir ialah Menteri Besar Negeri Sembilan Datuk Seri Mohamad bin Hasan, ahli parlimen Kuala Pilah Datuk Hassan Malek dan Speaker DUN Negeri Sembilan Datuk Razak Mansor.

Pilihan raya kecil tidak perlu diadakan kerana sudah melepasi dua pertiga daripada penggalnya. Kekosongan kerusi akan diisi pada PRU13.

Rujukan
-------

1. ↑  Johol assemblyman dies after short illness asiaone
2. ↑  "Umno nafi p'raya 2 DUN di N Sembilan" Malaysiakini, 19 Oktober 2009
3. ↑  Adun BN Johol meninggal dunia awal pagi The Malaysian Insider
4. ↑  ADUN BN Johol Meninggal Dunia mStar Online. 4 Oktober 2011.
**Sekolah Menengah Kebangsaan Agama Putrajaya** (SMAPUTRA) merupakan sebuah Sekolah Menengah Kebangsaan Agama (SMKA) di Putrajaya. SMAPUTRA merupakan SMKA ke-2 di Wilayah Persekutuan selepas Sekolah Menengah Kebangsaan Agama Kuala Lumpur (SMAKL) yang ditubuhkan pada tahun 1988. Sekolah ini mempunyai program Tahfiz Modul Ulul Albab (TMUA)

Motto
-----

Berilmu, Beriman, Berintegriti.

### Berilmu

Bermaksud mengutamakan ilmu pengetahuan ke arah melahirkan modal insan
kamil.

### Beriman

Bermaksud berpegang teguh kepada nilai agama selaras dengan konsep sekolah menengah kebangsaan agama.

### Berintergriti

Bermaksud menghayati kejujuran dan ketulusan serta sentiasa bertanggungjawab dalam menjaga nama baik sekolah daripada sebarang bentuk unsur yang negatif.

Sejarah
-------

Penubuhan SMKA Putrajaya adalah berasaskan kepada desakan daripada masyarakat Putrajaya yang inginkan sebuah SMKA dibangunkan di Putrajaya. 

Pada bulan Mac 2010, Timbalan Perdana Menteri Malaysia merangkap Menteri Pelajaran Malaysia, Tan Sri Muhyiddin Yassin telah mengumumkan pembukaan SMKA Putrajaya mulai 1 Januari 2011 di dalam mesyuarat susulan Jemaah Menteri, Kementerian Pelajaran Malaysia (KPM). Beberapa bahagian di KPM seperti di Bahagian Pendidikan, Bahagian Pembangunan Sumber Manusia, Bahagian Pembangunan dan Pengurusan Aset mengadakan beberapa siri mesyuarat bersama dengan Jabatan Pendidikan Wilayah Persekutuan Putrajaya (JPWPP). Keputusan akhir mesyuarat menetapkan SMKA Putrajaya akan beroperasi sementara di SMK Putrajaya Presint 11 (2) mulai 1 Januari 2011 dan melibatkan 75 orang murid beserta 3 kelas. 

Pada 16 Oktober 2010, Ketua Unit Pendidikan Islam PPWPP, Ustaz Samzini Abdullah dilantik sebagai *caretaker* 1 sekolah, diikuti oleh Pn. Halizah bt Abdul Majid dan Pn. Roslah bt Mohd Rani sebagai *caretaker* 2. Pada 16 Disember 2010, sesi pemilihan murid Imtihan Qabul telah diadakan di PPWPP dan seramai 100 orang murid telah terpilih ke sekolah ini. Sesi pendaftaran sekolah dan orientasi tingkatan 1 diadakan pada 30 Disember 2010. Pada 16 Januari 2011, Tuan Hj. Othman Bin Hashim,mantan pengetua SMKA Tun Juhar Sandakan(2007-2011), Sabah dilantik sebagai Pengetua SMAPUTRA dan mengambil alih pengurusan daripada barisan *caretaker*. Pengumuman pembukaan SMKA Putrajaya dibuat di laman web Perbadanan Putrajaya. 

Setakat hari ini, sekolah ini mempunyai seramai kira-kira 700 orang murid dan 60 orang guru.

Lagu
----

SMK Agama Putrajaya
Menjana insan berakhlak mulia
Putera puterinya berdisiplin sentiasa
Mencipta insan yang berjaya
Setiap langkah perjuangan bersama
Demi agama, bangsa, negara
Kami berikrar, kami berjanji
Semangat waja menggapai cita
Kecapi dunia akhirat
Tarbiah insan mulia
Berilmu, beriman, berintegriti
Melahirkan teknokrat
Mutadayyin Islam
Mutadayyin Islam

Pautan luar
-----------

* Tapak web rasmi
Datuk Dr. **Makin @ Marcus Mojigoh** merupakan ahli politik Sabah-Malaysia dari Parti Solidariti Tanah Airku (STAR)Parti Solidariti Tanah Airku.

Kerjaya politik
---------------

Parti politik pertama Mojigoh ialah UPKO dalam gabungan Barisan Nasional Sabah. Mojigoh dipilih ke Parlimen persekutuan pada Pilihan raya 2004 menggunakan logo BN-UPKO menewaskan calon Parti Keadilan Rakyat (PKR) untuk kerusi Putatan. Pada 2018, beliau bersetuju dengan Datuk Wilfred Madius Tangau (Presiden UPKO) meninggalkan Barisan Nasional Sabah selepas kekalahan gabungan itu pada Pilihan raya umum Malaysia 2018. Pada tahun 2020, beliau meninggalkan UPKO dan menjadi Ahli politik bebas. Pada 11 Disember 2021 (Sabtu), Datuk Dr Marcus M. Mojigoh, yang tidak berparti selama kira-kira setahun selepas meninggalkan UPKO, akhirnya menyertai Parti Solidariti Tanah Airku (STAR ​​Sabah) di bawah pimpinan Datuk Seri Panglima Dr Jeffrey G. Kitingan (mendaftar untuk Parti STAR sejak Jumaat lalu dan disahkan pada hari Sabtu).

Pilihan raya Malaysia 2008
--------------------------

Dalam Pilihan Raya Umum Malaysia 2008, Makin @ Marcus Mojigoh bertanding menggunakan tiket Barisan Nasional. Beliau telah bertanding di kawasan parlimen Putatan , negeri Sabah. Makin @ Marcus Mojigoh telah menang dengan mendapat undi sebanyak 12768. 

Calon lawan ialah Ramzah Bin Ahmad (Bebas) mendapat 850 undi dan hilang deposit.Saukinah Binti Yussof dari PKR mendapat 6,485 undi - Kalah. Peratus pengundi yang keluar ialah 66.68 %. Undi rosak sebanyak 608.

Lihat juga
----------

* Analisis Prestasi Barisan Nasional 2008



1. ↑  "Ex-MP Mojigoh joins Star Party". *Daily Express (Malaysia) - Sabah News*. 11 December 2021. Dicapai pada 12 December 2021.
2. ↑  "Ex-MP Mojigoh joins Star Party". *Daily Express (Malaysia) - Sabah News*. 11 December 2021. Dicapai pada 12 December 2021.
3. ↑  "Keputusan Pilihan Raya Umum Parlimen/Dewan Undangan Negeri". Election Commission of Malaysia. Dicapai pada 18 May 2018. Percentage figures based on total turnout (including votes for candidates not listed).
4. ↑  "Concern on plans for Hone Place". *Daily Express (Malaysia)*. 14 Mac 2004. Diarkibkan daripada yang asal pada 21 Jun 2011. Dicapai pada 28 Mac 2010.
5. ↑  "Ex-MP Mojigoh joins Star Party". *Daily Express (Malaysia) - Sabah News*. 11 December 2021. Dicapai pada 12 December 2021.
| Jenis-jenis jejari |
| --- |
| * Jejari atom
* Jejari ion
* Jejari kovalen
* Jejari logam
* Jejari van der Waals
 |
| * l
* b
* s
 |

**Ikatan logam** melibatkan daya tarikan elektrostatik di antara elektron dinyahsetempatkan (dipanggil elektron pengaliran) yang dikumpulkan di dalam satu lautan elektron dan ion logam bercas positif. Difahami sebagai perkongsian elektron "bebas" di kalangan satu kekisi ion bercas positif (kation), ikatan logam biasanya dibandingkan dengan ikatan di dalam garam lebur. Namun, pandangan ini hanya tepat untuk beberapa jenis logam sahaja. Dalam pandangan yang lebih ke arah mekanik kuantum, elektron pengaliran membahagikan kepadatan mereka di antara semua atom yang berfungsi sebagai entiti neutral (tidak bercas). Ikatan logam memainkan peranan dalam pelbagai ciri fizikal yang dimiliki oleh sesuatu logam seperti kekuatan, kebolehtempaan, kemuluran, keberaliran haba dan elektrik, kelegapan dan kilauan.

Walaupun istilah "ikatan logam" lebih kerap digunakan menggantikan "ikatan kovalen", penggunaan *pengikatan logam* (*metallic bonding*) adalah lebih digalakkan, kerana jenis ikatan ini bersifat kolektif dalam alam semula jadi, dan satu "ikatan logam" tunggal tidak wujud. Tidak semua logam memiliki pengikatan logam: salah satu contoh ialah ion merkurus (Hg2+  
2) yang membentuk ikatan kovalen logam-logam.

| * l
* b
* s
Ikatan kimia |
| --- |
| Intramolekul("kuat") | 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Ikatan kovalen | 

|  |  |
| --- | --- |
| Dengan simetri | Sigma (σ) • Pi (π) • Delta (δ) • Phi (φ) |
| Dengan kegandaan | 1: tunggal • 2: ganda dua • 3: ganda tiga • 4: ganda empat • 5: ganda lima • 6: ganda enam |
| Berpusat 3 dan 4 | 3c-2e (Kompleks dihidrogen) • 3c-4e • 4c-2e |
| Lain-lain | Ikatan agostik • Ikatan bengkok • Ikatan dwikutub • Ikatan balik piKehaptisan • Anti-ikatan |
| Ikatan resonans | Konjugasi • Hiperkonjugasi • Kearomatikan |

 |
| Ikatan logam | Kearomatikan logam |
| Ikatan ionik |   |

 |
| Intermolekul("lemah") | 

|  |  |
| --- | --- |
| Daya van der Waals | Daya penyebaran London |
| Ikatan hidrogen | Ikatan hidrogen rintangan rendah • Ikatan hidrogen dibantu resonans • Ikatan hidrogen simetri • Ikatan dihidrogen |
| Ikatan bukan kovalen lain | Ikatan mekanikal • Ikatan halogen • Keaurofilikan • Interkalasi • Susunan • Ikatan kation-pi • Ikatan anion-pi • Ikatan garam |

 |
| *Nota: Ikatan kuat yang terlemah tidak semestinya lebih kuat daripada ikatan lemah yang terkuat.* |



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Templat:Navalranks
**Ensain** atau **ensign** (/ˈɛnsən/; Bahasa Inggeris Pertengahan Akhir, dari Bahasa Perancis Lama *enseigne*code: fr is deprecated  (terjemahan: tanda, simbol, isyarat; bendera, panji-panji, gada-gada), dari bahasa Latin *insignia*code: la is deprecated  (plural) ialah sejenis pangkat pegawai bertauliah muda dalam angkatan tentera beberapa negara, biasanya dalam infantri atau tentera laut. Sebagai pegawai muda dalam sesebuah rejimen infantri secara tradisinya adalah pembawa panji-panji rejimen, dari sinilah pangkat itu mendapat nama. Pangkat ini secara amnya telah digantikan oleh pangkat leftenan muda dalam tentera darat. Ensain secara umumnya merupakan pegawai bertauliah paling rendah, kecuali dimana pangkat subaltern wujud. Sebaliknya, pangkat bahasa Arab ensain, لواء, *liwa'*, berasal dari unit-unit pemerintahan bersama ensain, bukan pembawa ensain unit, dan hari ini adalah bersamaan dengan pangkat mejar jeneral.

Dalam Thomas Venn's 1672 *Military and Maritime Discipline in Three Books*, tugas-tugas ensain bukan saja membawa bendera tetapi membantu kapten dan leftenan kompeni dan jika ketiadaan mereka, ensain mempunyai kuasa.

"Ensign" ialah *enseigne* dalam bahasa Perancis, dan *chorąży* dalam bahasa Poland, semuanya berasal dari istilah bendera. Bahasa Sepanyol *alférez* dan bahasa Portugis *alferes* ialah pangkat pegawai muda dibawah leftenan yang dikaitkan dengan pembawaan bendera, dan sering diterjemahkan sebagai "ensign". Tidak seperti pangkat dalam bahasa lain, etimologinya tidak ada kaitan dengan bendera, sebaliknya berasal dari bahasa Arab untuk "cavalier" atau "kesatria". *Fähnrich* dalam bahasa Jerman berasal dari gelaran tentera Jerman yang lebih lama, *Fahnenträger* (pembawa bendera); bagaimanapun, ia adalah pangkat pegawai kadet, bukan pegawai muda – perkara yang sama berlaku pada bahasa Belanda *vaandrig*, yang mempunyai etimologi selari. Bahasa Finland *vänrikki* berasal daripada kata dasar Jermanik yang sama melalui bahasa Sweden *fänrik'*, tetapi menandakan pangkat pegawai simpanan terendah dalam angkatan darat Finland, dan berbeza daripada pangkat kadet. Di dalam angkatan tentera Sweden, *fänrik* merupakan pangkat paling rendah ditauliahkan. Di dalam tentera *Landsknecht* Jerman (s. 1480), pangkat yang setara dengan cornet wujud untuk askar yang membawa panji-panji pasukan (dikenali sebagai "cornet"). Ia masih digunakan dalam unit-unit artileri dan kavalri negara Belanda (*kornet*).

1. ↑  "ensign". *Merriam-Webster.com Dictionary*. Dicapai pada 4 April 2019.
2. ↑  "Subaltern". *Ranks*. Southern Gunners. Diarkibkan daripada yang asal pada 4 March 2016. Dicapai pada 31 January 2013.
3. ↑  Troy, Michael. "Rank of Ensign in Revolutionary Army". *All Experts: U.S. History*. About.com. Diarkibkan daripada yang asal pada 29 June 2013. Dicapai pada 31 January 2013.
4. ↑  Venn, Thomas; Tacquet, Andrew & (tr) Lacey, John (translator) *Military and Maritime Discipline in Three Books* R. Pawlet, 1672
**EPIDERMOLYSIS BULLOSA (EB)**

Epidermolysis bullosa adalah **penyakit tisu perantara yang diwarisi menyebabkan lepuh pada kulit dan membran mukosa, dengan kadar 1/50, 000**. Keterukan antara dari ringan kepada maut. Ia adalah disebabkan oleh mutasi dalam integrin α6β4 molekul perlekatan sel pada subunit alfa atau beta.

Hasilnya, kulit adalah sangat rapuh. Minor geseran mekanikal atau trauma akan memisahkan lapisan lepuh kulit dan bentuk. Orang dengan keadaan ini mempunyai peningkatan risiko kanser kulit, dan ramai yang akhirnya akan didiagnosis dengan ia sebagai komplikasi kerosakan kronik yang dilakukan untuk kulit.

Kulit mempunyai dua lapisan, lapisan luar epidermis, dan lapisan dalaman adalah dermis. Dalam individu dengan kulit yang sihat, terdapat sauh protein, yang dipanggil papillae dermis, antara lapisan yang menghalang mereka daripada bergerak bebas dari satu dengan yang lain (ricih). Dalam orang yang dilahirkan dengan EB, dua lapisan kulit kekurangan sauh protein yang memegang mereka bersama-sama, dan apa-apa tindakan yang mencipta geseran antara mereka (seperti menggosok atau tekanan) akan mewujudkan lepuh dan kudis menyakitkan. Pesakit EB telah dibandingkan kudis dengan terbakar darjah ketiga.

Keadaan ini telah dibawa ke perhatian awam di UK melalui dokumentari Saluran 4 Boy Yang Kulit Fell Off, chronicling kehidupan dan kematian Jonny Kennedy, seorang lelaki Inggeris dengan EB. Dalam Amerika Syarikat, yang sama boleh dikatakan dokumentari HBO daging dan darah saya dari tahun 2003.

"Butterfly Kanak-kanak" adalah istilah yang sering digunakan untuk menggambarkan pesakit yang lebih muda kerana kulit dikatakan sebagai rapuh sebagai sayap rama-rama. [3]

Kanak-kanak dengan keadaan juga telah digambarkan sebagai "Bayi Bulu Kapas," [4] [5] dan di Amerika Selatan, "Kanak-kanak Kulit Crystal" adalah istilah yang digunakan
***Escherichia coli* O104:H21** adalah suatu serotip bagi *Escherichia coli*, satu spesies bakteria yang hidup di dalam usus bawah mamalia. Kewujudian banyak many serotip bagi E. coli di dalam haiwan adalah bermanfaat atau tidak menyebabkan penyakit bagi haiwan. Walaupun begitu, beberapa serotip  *E. coli* sudah dikenalpasti sebagai patogen kepada manusia, e.g. E. coli O157:H7, E. coli O121 dan E. coli O104:H21.

Sejarah
-------

*E. coli* O104:H21 telah dijumpai pada tahun 1982, apabila ia menyebabkan satu wabak ceret-beret yang teruk. Ia berada di dalam hamburger yang dijangkiti, dan mereka yang dijangkiti telah memakan hamburger yang tidak masak sepenuhnya.

Suatu wabak *E. coli* yang bertanggungjawab sekurang-kurangnya 14 kematian di Eropah Utara pada bulan Mei 2011 telah dilaporkan disebabkan oleh strain O104 yang lain, Escherichia coli O104:H4.

Kesan
-----

*E. coli* O104:H21 boleh menyebabkan wabak jangkitan yang seupa dengan apa yang disebabkan oleh *E. coli* O157:H7, jenis *E. coli* bertoksin seperti shiga (shiga-like toxin-producing/SLTEC) yang paling biasa. SLTEC adalah penyebab penyakit gastrousus dan ceret-beret yang paling dikenali .

Rawatan
-------

Jasad akan membuang sendiri *E. coli* O104:H21 yang merbahaya oleh dirinya sendiri di dalam 5 hingga 10 hari. Antibiotik atau agen-agen antidiarrheal seharusnya tidak boleh digunakan seperti loperamide.

Lihat juga
----------

* Escherichia coli
* E. coli O104:H4
* E. coli O157:H7

Rujukan
-------

1. ↑   Laboratory-Confirmed Non-O157 Shiga Toxin Producing *E. Coli*, Centers for Disease Control and Prevention, accessed March 16, 2007
2. 1 2   Centers for Disease Control and Prevention, Last Accessed August 1, 2007
3. ↑   
Outbreak of Acute Gastroenteritis Attributable to Escherichia coli Serotype O104:H21, Centers for Disease Control and Prevention, accessed July 31, 2007
**Chuah Teong Ban** ialah seorang diplomat Malaysia. Beliau pernah dilantik sebagai Duta Besar Malaysia ke Ukraine dan Peru.

Kerjaya
-------

Chuah memulakan kerjaya dalam perkhidmatan awam Malaysia pada 1988 sebagai Pembantu Setiausaha (Bahagian Ekonomi) di Kementeri Luar Negara Malaysia. Pada 1991, dia telah dilantik sebagai Setiausaha Kedua di Kedutaan Besar Malaysia ke Korea Selatan. Dari 1996 hingga 1999, dia bertugas sebagai Pembantu Kanan Setiausaha di Bahagian Asia Selatan, Kementerian Luar Negara Malaysia.

Dari 1999 hingga 2011, beliau bertugas sebagai Setiausaha Pertama dan Kaunselor di Suruhanjaya Tinggi Malaysia di Zombabwe, Kaunselor Menteri di Kedutaan Besar Malaysia di Perancis dan Penolong Ketua Pengarah Sekretariat Kebangsaan ASEAN-Malaysia di Kementerian Luar Negara Malaysia.

Beliau telah dilantik sebagai Duta Besar Malaysia ke Ukraine pada 2011 hingga 2016, sebelum dilantik sebagai Duta Besar Malaysia ke Peru pada 2016 hingga 2019.

Semasa menjadi duta Ukraine, beliau berhadapan dengan tugas mengendalikan tragedi pesawat MAS milik Malaysia, MH17 yang ditembak dan terhempas di Donetsk,Ukraine pada 17 Julai 2014. Pesawat malang itu membawa 283 penumpang dan 15 anak kapal. Pesawat jenis Boeng 777-2000 itu dipercayai ditembak jatuh.

Selepas pulang ke tanah air pada 2019, beliau dilantik sebagai Ketua Pengarah Pusat Serantau Asia Tenggara Bagi Mencegah Keganasan (SEARCCT) Kementerian Luar Negeri sehingga bersara pada 2021.

Anugerah dan pengiktirafan
--------------------------

* Malaysia
	+ Kesatria Mangku Negara (K.M.N.) - 2013
* Perak
	+ Darjah Dato' Paduka Mahkota Perak (D.P.M.P.) - **Dato'** (2020)

Rujukan
-------

1. 1 2 3  "Chuah Teong Ban | Speakers | Kyiv International Economic Forum". *forumkyiv.org* (dalam bahasa Inggeris). Dicapai pada 2024-03-20.
2. ↑  "Farewell to H. E. Mr. Chuah Teong Ban, Ambassador of Malaysia in Peru". *สถานเอกอัครราชทูต ณ กรุงลิมา* (dalam bahasa Inggeris). Dicapai pada 2024-03-20.
3. ↑  MH17: Liow, delegasi Malaysia tiba di Kiev
4. ↑  "22 January 2021 – Retirement of Director General Of SEARCCT, Dato' Chuah Teong Ban, after 32 years of services". *SEARCCT*. 2022-11-24. Dicapai pada 2024-03-20.
5. ↑  Zahari, Balqis Jazimah (2020-11-06). "147 penerima darjah kebesaran, pingat ulang tahun keputeraan Sultan Perak". *Harian Metro* (dalam bahasa Inggeris). Dicapai pada 2024-03-20.
**Teh tarik** (Jawi: ‏تيه تاريق‎code: ms is deprecated ‎) merujuk kepada air teh bersusu yang dicurah antara dua koleh bagi menyejukkannya dan menjadikan ia berbuih-buih bagaikan buih sabun. Ia merupakan minuman yang digemari di kawasan tropika. Teh tarik menjadi minuman pilihan sepanjang masa, siang dan malam bagi penggemarnya.

Penerangan
----------

Teh tarik dan teh ais merupakan minuman yang dikaitkan dengan warung dan kedai mamak. Ia lazat diminum bersama-sama hidangan nasi lemak, roti canai, roti telur, roti tempayan, dan lain-lain.

Teh tarik biasanya dibuat dengan menggunakan teh serbuk yang murah dan dibeli secara pukal (pada kebiasaanya). Serbuk teh ini akan dibancuh dan ditapis dengan menggunakan tapisan kain.

Teh tarik pernah diburuk-burukkan oleh khabar angin yang mendakwa bahawa minuman teh tarik dicampur dengan sabun serbuk bagi menambah buihnya. 

Buih teh tarik tersebut sebenarnya terbentuk disebabkan ia dicurah di antara dua biji kole di samping kepekatan kandungan gula dalam air teh menyebabkan buih yang terbentuk dapat bertahan lama.

Galeri
------

Teh tarik yang ditinkan.
YB Tan Sri **William Mawan Ikom** merupakan ahli politik Malaysia berketurunan Dayak dari Sarawak. Beliau sebelum ini berkhidmat sebagai Menteri Pembangunan Sosial Sarawak di bawah kepimpinan Abdul Taib Mahmud dan Adenan Satem. Beliau juga merupakan penyandang kerusi Pakan sejak tahun 1991.

Sejarah
-------

William Mawan Ikom merupakan anggota Parti Kebangsaan Sarawak (SNAP). SNAP merupakan sebuah parti politik yang mementingkan hak rakyat Sarawak khususnya kaum Dayak. SNAP berpecah apabila Leo Moggie menubuhkan Parti Bansa Dayak Sarawak. Pada tahun 2004, Parti Bansa Dayak Sarawak kemudiannya berpecah ke Parti Rakyat Sarawak yang dipimpini oleh James Jemut Masing. Pada tahun 2002, tercetus krisis kepimpinan SNAP apabila pemimpin tertinggi mereka saling bersengketa menyebabkan terdapat dua kumpulan. 

William Mawan Ikom seterusnya menubuhkan Parti Demokratik Progresif (PDP) pada tahun 2004 memandangkan parti SNAP telah dibubarkan pada tahun 2003 dan 2004 oleh (RoS). Parti Demokratik Progresif Sarawak bekerjasama dengan parti Barisan Nasional Sarawak yang lain iaitu Parti Pesaka Bumiputera Bersatu, Parti Rakyat Bersatu Sarawak dan Parti Rakyat Sarawak. 

Beliau berkhidmat sebagai anggota kabinet negeri Sarawak memegang portfolio Menteri Pembangunan Sosial Sarawak semasa pemerintahan Abdul Taib Mahmud dan Adenan Satem (2014-2016). Beliau walau bagaimanapun tidak tersenarai dalam kabinet baharu Adenan Satem pada tahun 2016 dan seterusnya kabinet Abang Zohari pada tahun 2017 yang menggantikan Adenan Satem setelah beliau meninggal dunia. 

Pada tahun 2014, William Mawan Ikom mengambil keputusan drastik sekali lagi apabila beliau telah menarik 10 wakil rakyat untuk menarik diri dari Parti Demokratik Progresif tetapi masih menyokong BN. Beliau seterusnya menubuhkan Parti Tenaga Rakyat Sarawak (TERAS). Beliau berusaha keras untuk memperluaskan pengaruh parti ini di Sarawak. Namun demikian, menjelang Pilihan raya negeri Sarawak 2016 beliau mengumumkan bahawa beliau sudahpun menjadi ahli Parti Pesaka Bumiputera Bersatu. Perkara ini seterusnya menyebabkan Parti TERAS terbubar. 

Ahli Parlimen Bintulu, Tiong King Sing menggantikan beliau sebagai Presiden PDP. Tiong King Sing telahpun menjenamakan semula Parti Demokratik Progresif Sarawak ke Parti Demokratik Progresif di mana parti tersebut telahpun melebarkan sayap ke Semenanjung Malaysia. William Mawan Ikom yang kini merupakan ahli PBB diberikan kepercayaan oleh kepimpinan parti itu untuk bertanding di kerusi Pakan pada Pilihan Raya Negeri Sarawak 2021. Beliau berjaya mengekalkan kerusi tersebut yang disandangnya sejak tahun 1991. 


1. ↑
**Kitasatu** adalah merupakan album studio kelima karya kumpulan Spider yang telah diterbitkan dibawah label syarikat rakaman Luncai Emas pada tahun 2010.

Maklumat album
--------------

**KITASATU** merupakan album kumpulan Spider yang kelima semenjak kemunculan album studio pertama mereka "Ngam Ho" yang di hasilkan pada tahun 1999. Album KITASATU memuatkan 7 buah lagu didalamnya; Ajaib, Rasakan Resapkan, Kitasatu, Tapi Bagaimana, Bukan Salah Aku, Kitasatu versi piano dan Bukan Salah Aku versi live akustik.

Kesemua lagu tersebut telah merupakan hasil ciptaan Tam( vokalis/gitaris) sendiri, kecuali "Bukan Salah Aku" merupakan ciptaan bersama mereka berempat. Album ini turut menerima sumbangan penulis lirik terkenal seperti Buddhi Hekayat, M. Nasir dan Keon bagi album kali ini.

Menurut SPIDER, KITASATU masih lagi mengekalkan konsep "ska rock" , cuma terdapat sedikit eksperimentasi yang cuba di ketengahkan oleh mereka menerusi beberapa buah lagu di dalam album ini. Lagu "Rasakan Resapkan" jelas menampakkan keberkesanan eksperimental mereka. Masih lagi mengekalkan kerancakan, cuma lagu ini sedikit berat dari segi lirik serta banyak bermain dengan ‘effect’ gitar dan keyboard. Lirik dari M. Nasir serta lagu ciptaan Tam ini berjaya membawa satu kelainan dari kebanyakan koleksi hits SPIDER sebelum ini.

Lagi Anjaib pula berentak ‘ska-rock’ memperlihatkan susunan muzik yang kreatif dan lebih matang dari kumpulan Spider. Mereka menonjolkan pelbagai rentak dari rancak kepada santai dan sedikit ala ‘broadway’ pada chorus lagu. "Brass section" atau susunan trumpet, saxaphone dan trombone pada lagu ini menonjolkan lagi karektor ska nya.

Album Terbaru Spider 2011 - "KITASATU" - Konsep Ska Rock

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Komposer | Masa |  |
| 1. | "Ajaib" | Buddhi Hekayat | Tam Spider | 5:10 |
| 2. | "Rasakan Resapkan" | Dato' M. Nasir | Tam Spider | 4:44 |
| 3. | "Kitasatu" | Keon | Tam Spider | 3:40 |
| 4. | "Tapi Bagaimana" | Dato' M. Nasir | Tam Spider | 4:41 |
| 5. | "Bukan Salah Aku" | Dato' M. Nasir | Tam Spider | 3:51 |
| 6. | "Kitasatu" (Versi Piano) | Keon | Tam Spider | 3:17 |
| 7. | "Bukan Salah Aku" (Live Akustika) | Dato' M. Nasir | Tam Spider | 4:04 |
| Jumlah masa: 29:21 |  |

Rujukan
-------
**Spotify** ialah perkhidmatan penstriman muzik, siniar, dan video  dilancarkan secara rasmi pada 7 Oktober 2008. Ia dibangunkan oleh Spotify AB di Stockholm, Sweden. Ia menyediakan hak kandungan pengurusan digital yang dilindungi dari syarikat rakaman dan syarikat-syarikat media. Spotify ialah perkhidmatan premium yang menyediakan ciri-ciri asas percuma dengan sokongan iklan, manakala ciri-ciri tambahan termasuk tetapan menaikkan mutu penstriman dan muat turun muzik luar talian ditawarkan melalui langganan berbayar.

Perkhidmatan ini boleh didapati di kebanyakan negara Eropah, sebahagian besar benua Amerika, benua-benua Australia, New Zealand dan seluruh negara di Asia. Ia boleh didapati untuk peranti paling moden termasuk yang bersistem operasi Windows, MacOS,komputer Linux, iOS Android dan tablet. Muzik boleh dilayari atau dicari melalui pelbagai parameter, seperti artis, album, genre, senarai main, atau label rakaman. Pengguna boleh membuat,menyunting dan berkongsi senarai main trek lagu tersebut lalu kongsi di media sosial, dan membuat senarai main dengan pengguna lain. Spotify menyediakan capaian kepada lebih 30 juta lagu. Sehingga Jun 2016, ia mempunyai 100 juta pengguna aktif bulanan, dan pada Mac 2017, mempunyai 50 juta pelanggan membayar.

Tidak seperti fizikal atau memuat turun jualan, yang membayar artis harga tetap setiap lagu atau album dijual, Spotify membayar royalti berdasarkan jumlah aliran artis sebagai sebahagian daripada jumlah lagu distrim pada perkhidmatan. Mereka mengedarkan kira-kira 70% daripada jumlah hasil kepada pemegang hak, yang kemudian membayar artis berdasarkan perjanjian masing-masing. Spotify telah menghadapi kritikan dari artis-artis dan penerbit, termasuk Taylor Swift dan vokalis Radiohead Thom Yorke, yang merasakan ia tidak adil bagi pampasan pencipta muzik sebagai penurunan jualan muzik dan kenaikan penstriman muzik. Pada April 2017, sebagai sebahagian daripada usaha untuk merundingkan semula tawaran lesen baru dengan faedah label rakaman yang dilaporkan di khalayak ramai, Spotify mengumumkan bahawa artis yang merupakan sebahagian daripada Universal Music Group dan Merlin Network akan mempunyai keupayaan untuk membuat keluaran album baru mereka tersedia secara eksklusif atas peringkat perkhidmatan premium untuk mendapatkan maksimum dua minggu.

Rujukan
-------

1. ↑  "Spotify.com Traffic Statistics". Alexa Internet. 10 March 2017. Dicapai pada 10 March 2017.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Spotify*** |

* Tapak web rasmi Sunting ini di Wikidata

Portal:* Muzik

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Israel
* Republik Czech

 |
| Lain-lain | 
* MusicBrainz (syarikat rakaman)
	+ 2
	+ 3
	+ 4
	+ 5
	+ 6
	+ 7
	+ 8
	+ 9
	+ 10
	+ 11
	+ 12
	+ 13

 |
**Sekolah Menengah Kebangsaan Beaufort** atau nama ringkasnya *SMK Beaufort*, merupakan sebuah Sekolah menengah kebangsaan yang terletak di Peti Surat 291.

Pada 2009, Sekolah Menengah Kebangsaan Beaufort memiliki 472 pelajar lelaki dan 510 pelajar perempuan, menjadikan jumlah keseluruhan murid seramai 982 orang. Ia mempunyai seramai 100 orang guru.2009

Sejarah
-------

Sekolah Menengah Kebangsaan Beaufort dibuka pada tahun 1976. Pada masa itu, ia dikenali sebagai SMK Mempagar kerana menumpang di bangunan Sekolah Rendah Kebangsaan Mempagar. Keadaan ini berterusan sehingga pertengahan tahun 1984 apabila sekolah ini berpindah ke bangunan yang ada sekarang dan namanya diubah kepada Sekolah Menengah Kebangsaan Beaufort. Bangunan SMK Beaufort digunakan sepenuhnya pada 7 Mei 1984.

Pada awalnya hanya 8 buah kelas dibuka dengan bilangan pelajar seramai 325 orang, 13 orang guru dan 5 orang KTBM. Pada tahun 1985, perkembangan ketara dapat dilihat apabila kelas Tingkatan 4 dan 6 Rendah ditubuhkan. Penubuhan kelas tingkatan 6 di sekolah ini menjadikan SMK Beaufort sekolah menengah yang pertama mempunyai pelajar tingkatan enam di pedalaman bawah Sabah. Keadaan ini menjadikan SMK Beaufort lebih dikenali dan menerima pelajar dari bahagian-bahagian lain di negeri ini. Bilangan pelajar meningkat kepada 710 orang, 16 buah kelas, 29 orang guru dan 13 orang KTBM.

Menjelang tahun 1986, kelas sudah bertambah kepada 30 buah, 986 orang pelajar, 52 orang guru dan 16 orang KTBM. Pada tahun tersebut juga merupakan tahun pertama pelajar SMK Beaufort menduduki Sijil Tinggi Pelajaran Malaysia (STPM).

Berdasarkan data tahun 2008, jumlah kelas telah meningkat sebanyak 44 buah kelas dengan jumlah pelajar seramai 1024 orang pelajar termasuk pelajar Pendidikan Khas. Jumlah guru seramai 87 orang dan KTBM seramai 15 orang.

Alamat
------

Sekolah Menengah Kebangsaan Beaufort
Peti Surat 291
89808, Beaufort
Sabah, Malaysia
Telefon = 087-211125
Fax = 6087212127

Pautan luar
-----------

* Sekolah Menengah Kebangsaan Beaufort
**Sony LocationFree** ialah sebuah jenama bagi kumpulan produk dan teknologi berkaitan dengan media penstriman yang dipasarkan sekitar tahun 2004 hingga 2007. Ianya menggunakan sambungan Internet bagi penstriman saluran television (termasuklah saluran digital dan satelit) atau kandungan media melalui DVD atau DVR yang dimainkan melalui rangkaian di rumah. Selain itu, LocationFree ini juga boleh dipasang melalui konsol PlayStation Portable bagi membolehkan kandungan media yang distrim diperlihatkan.

Terdapat dua komponen utama dalam rangkaian LocationFree ini; stesen utama LocationFree ialah unit asas yang menyambungkan kesemua peranti media di dalam rumah yang ingin distrim seperti pemain cakera DVD atau kotak atas set dan unit ini akan disambung ke Internet bagi penstriman dari jauh. Komponen kedua ialah klien iaitu mana-mana peranti sesuai yang boleh memaparkan kandungan media yang distrim melalui stesen utama LocationFree seperti pemain media LocationFree, konsol PlayStation Portable atau komputer. 

Sony mengumumkan penamatan perkhidmatan fungsi "Net AV" yang menawarkan perkhidmatan penstriman kandungan media melalui sambungan Internet, di mana produk di bawah jenama LocationFree ini tidak lagi boleh digunakan selepas 28 Februari 2023.

Rujukan
-------

1. 1 2  "*European launch of Sony LocationFree™ TV makes remote TV viewing on PSP an exciting reality*". *GamesIndustry.biz*. 9 Mei 2006. Diarkibkan daripada yang asal pada 30 Januari 2023. Dicapai pada 19 April 2024.
2. ↑  Falcone, John (3 Disember 2007). "*Review: Sony LocationFree TV no match for Slingbox*". *CNN*. Diarkibkan daripada yang asal pada 19 April 2024. Dicapai pada 19 April 2024.
3. ↑  "*ロケーションフリー「Net AV機能」終了のお知らせ*" (Siaran akhbar) (dalam bahasa Jepun). Sony. 29 November 2022. Diarkibkan daripada yang asal pada 25 April 2023. Dicapai pada 19 April 2024.CS1 maint: unrecognized language (link)

  

 * p
* b
* s
 **Sony Corporation**

**Barisan produk**  

**Teknologi dan jenama**: α • Betacam • Blu-ray • BRAVIA • CD • Cyber-shot • DAT • DVD • LocationFree • Memory Stick • MiniDisc • MiniDV • mylo • PlayStation • PSP • VAIO • Video8/Hi8/Digital8 • Walkman• Telefon Bimbit Walkman • XDCAM   

**Produk bersejarah**: AIBO • Betamax • Sony CLIÉ • Lissa • Mavica • NEWS • Qualia • TR-55 • Trinitron • U-matic • WEGA  

  

**Segmen operasi**  

Sony Corp. (Sony Electronics di Amerika Syarikat) • Sony Pictures • Sony Computer Entertainment • Sony Music • Sony Financial Holdings  

  

**Lain-lain**  

**Pengambilalihan**: Columbia Records • Columbia Pictures Entertainment (Columbia Pictures & TriStar Pictures) • Metro-Goldwyn-Mayer (20%) • Aiwa   

**Usahasama**: Sony Ericsson • Sony Music • Sony/ATV • S-LCD • STLCD • Sony NEC Optiarc • FeliCa Networks  

**Orang penting**: Harrison • Hirai • Ibuka • Idei • Kuroki • Kutaragi • Lynton • Morita • Ohga • Pascal • Stringer
**Mohd Azmir bin Muhammad Yusof** yang lebih dikenali dengan nama penanya **Amir Ukays** (lahir 4 Februari 1969) ialah seorang penyanyi lelaki Malaysia. Beliau terkenal sebagai vokalis kumpulan Ukays.

Kehidupan peribadi
------------------

Amir mengalami kecederaan setelah kereta yang dinaikinya terbabas di Kilometer 114, Lebuh Raya Utara- Selatan berhampiran Yong Peng, Johor pada 3 Februari 2001. Beliau ditempatkan di Hospital Melaka selama dua hari sebelum dipindahkan ke Hospital Selayang, Selangor.  Beliau yang sebelum itu merancang untuk membuat konsert jelajah indonesia terpaksa membatalkan perancangan tersebut diatas sebab sebab yang tertentu selepas kemalangan jalanraya yang menimpanya. 

Anak lelaki beliau, Muhammad Imran (1997-2012) menghidap komplikasi jantung sejak lahir  dan meninggal dunia pada 22 Februari 2012.

Kerjaya muzik
-------------

### Analisa

Rencana utama: Analisa (kugiran)
Sebelum menyertai Ukays, Amir merupakan vokalis Kumpulan Analisa selama dua tahun, dari 1989 hingga 1991. Analisa hanya sempat menerbitkan satu album, *Palestin* yang diterbitkan pada 1991 di bawah label Antarctic Sound Production Sdn Bhd (ASP). 

### Ukays

Rencana utama: Ukays
Pada tahun 1991, selepas Analisa dibubarkan, Amir telah menyertai kumpulan Ukay seterusnya mereka menukar nama kepada nama Kumpulan Ukays bawah bimbingan Saari Amri.

### Kerjaya solo

Amir meneruskan kerjaya muziknya secara solo dan telah menerbitkan tiga album solo.

Diskografi
----------

* *Nyanyikan Karya Saari Amri* (1995)
* *Amir Kencana* (1998)
* *Amir DJ Sampler* (1998)
* *Amir U.K's Amir* (2004)
* *Amir Kumbang* (2004)
* *The Best Of Me* (2005)

Filemografi
-----------

|
|  |
Filem Cetera| Tahun | Tajuk | Watak |
| --- | --- | --- |
| 1997 | *Gemerlapan* | (Penampilan Khas - menggunakan nama *Amir & The Group*) |
|

Rujukan
-------

1. ↑  Amir Ukays, Saari Amri bergandingan sekali lagi.
2. ↑  ""Alhamdulillah, saya semakin pulih" - Amir U.K's". Diarkibkan daripada yang asal pada 2018-08-14. Dicapai pada 2018-08-14.
3. ↑  "Amir Uk's terima suratan takdir". Diarkibkan daripada yang asal pada 2018-08-14. Dicapai pada 2018-08-14.
4. ↑  Anak Amir Ukay’s meninggal dunia

Pautan luar
-----------

* Ukays Amir Ukays di Facebook
**Sekolah Kebangsaan Long Sebangang** atau nama ringkasnya *SK Long Sebangang*, merupakan sebuah Sekolah kebangsaan yang terletak di D/A Pejabat Pelajaran Daerah Kecil Lawas.

Pada 2009, Sekolah Kebangsaan Long Sebangang memiliki 94 pelajar lelaki dan 97 pelajar perempuan, menjadikan jumlah keseluruhan murid seramai 191 orang. Ia mempunyai seramai 16 orang guru.2009

Jarak SK. Long Sebangang dari Pejabat Pendidikan Daerah Lawas ialah 11.5 KM dan mengambil masa sekitar 15 minit untuk sampai ke SKLS kerana jalannya sekarang sepenuhnya berturap. 

Sekolah ini memiliki 6 unit kuarters. Setiap kuarters mempunyai 3 bilik yang selesa. Selain mendapat liputan internet, sekolah ini juga mendapat air yang bersih dari sumber semulajadi iaitu empangan. 

Sekolah ini memiliki sekitar 120 hingga 150 orang murid mengikut tahun dan 16 orang guru serta 7 orang Ahli Kumpulan Pelaksana. Namun saban tahun, sekolah ini banyak kehilangan guru kerana berpindah ke stesen baharu atau kembali ke tempat asal untuk berkhidmat di sana pula. Oleh itu, sekolah ini sangat memerlukan guru baharu yang berjiwa pendidik untuk mengisi kekosongan yang ada. 

Meskipun hadir dalam berlain bangsa dan agama, namun kehidupan di SK. Long Sebangang sangat harmoni dan menyeronokkan.

Sejarah
-------

Pencapaian
----------

Alamat
------

Sekolah Kebangsaan Long Sebangan
D/A Pejabat Pelajaran Daerah Kecil Lawas
98850, Lawas
Sarawak, Malaysia
Telefon = TIADA
Fax = TIADA

Pautan luar
-----------

* Sekolah Kebangsaan Long Sebangan